Maana 115nan: Alijinɛ kura dugukolo kan
E KA nin jiri janmanjanw lajɛ. Filɛruw fana cɛ ka ɲi kosɛbɛ. Nin kulujanw fana lajɛ. Yala nin yɔrɔ cɛ man ɲi wa? E k’a lajɛ minan bɛ ka dumuni kɛ cogo min na cɛnin tɛgɛ kɔnɔ. E ka warabaw ani sow lajɛ minnu bɛ bin na. Yala i t’a fɛ ka sigi nin yɔrɔ cɛɲi sugu la wa?
Ala b’a fɛ i ka ɲɛnamaya kɛ kudayi alijinɛ kɔnɔ, dugukolo kan yan. Tɔɔrɔ minnu bɛ mɔgɔw kan bi, a t’a fɛ i ka o tɔɔrɔ si sɔrɔ. Mɔgɔ minnu bɛna sigi alijinɛ kura kɔnɔ, Bibulu ye nin layidu ta olu ye ko: ‘Ala na kɛ u fɛ. Saya tɛna kɛ tun wala kasikan wala dimi. Fɛn kɔrɔw tɛmɛna.’
Yesu bɛna fɛɛrɛ tigɛ walasa dugukolo ka yɛlɛma ka ɲɛ nin cogo la. I b’a dɔn o bɛna kɛ tuma min na wa? O bɛna kɛ tuma min na Yesu bɛna kojugu ni mɔgɔjugu bɛɛ bɔ yen. I hakili jigin, Yesu tun bɛ dugukolo kan tuma min na, a ye bana sugu bɛɛ kɛnɛya, ka suw lakunun yɛrɛ. Yesu tun ye o kow kɛ walisa k’a jira, a bɛna min kɛ dugukolo yɔrɔ bɛɛ la, tuma min na a bɛna kɛ Ala ka masaya masakɛ ye.
E ka miiri a bɛna kɛ dakabanako min ye ka kɛ alijinɛ kura kɔnɔ, dugukolo kan! Yesu ani a ye mɔgɔ minnu sugandi, u bɛna kuntigiya kɛ ɲɔgɔn fɛ sankolo la. O kuntigi ninnu bɛna u mago don dugukolo-kan-mɔgɔw kelen-kelen na walisa bɛɛ lajɛlen ka hɛrɛ sɔrɔ. An k’a lajɛ an ka kan ka min kɛ walisa Ala ka ɲɛnamaya banbali di an ma a ka alijinɛ kura kɔnɔ.
Jirali 21:3, 4; 5:9, 10; 14:1-3.
Ɲininkaliw
- Bibulu b’a jira ko an bɛna hɛrɛ jumɛnw dɔn alijinɛ kɔnɔ dugukolo kan yan?
- Mɔgɔ minnu bɛna sigi Alijinɛ kɔnɔ, Bibulu ye layidu jumɛn ta olu ye?
- Waati jumɛn na Yesu bɛna a hakili to a la walisa nin dakabana yɛlɛma ka kɛ?
- Yesu tun bɛ dugukolo kan tuma min na, a ye mun kɛ walisa k’a jira ale bɛna min kɛ ni a kɛra Ala ka Masaya Masakɛ ye tuma min na?
- Yesu ani mɔgɔ minnu bɛna kuntigiya kɛ ɲɔngɔn fɛ sankolo la, tuma min na u bɛ dugukolo mara, u bɛna u magɔ don mun de la?
Ɲininkali wɛrɛw
- I ka Jirali 5:9, 10 kalan.
Mun na an bɛ se ka da a la ko mɔgɔ minnu bɛna dugukolo mara san ba kelen kɔnɔ, olu bɛna kɛ masakɛw ni sarakalasebagaw ye minnu ka ɲi ani minnu bɛ hinɛ? (Ef. 4:20-24; 1 Pi. 1:7; 3:8; 5:6-10)
- I ka Jirali 14:1-3 kalan.
Ni a fɔra ko Fa tɔgɔ ani Sagaden tɔgɔ sɛbɛnnen bɛ mɔgɔ 144 000 ten kan, o kɔrɔ ye mun ye? (1 Kɔr. 3:23; 2 Tim. 2:19; Jir. 3:12)
bam_Latn bam_Latn dyu_Latn bam_Latn bam_Latn bam_Latn bam_Latn bam_Latn dyu_Latn bam_Latn bam_Latn bam_Latn bam_Latn bam_Latn bam_Latn bam_Latn dyu_Latn